**Отчетен доклад на Читалищното настоятелство**

**за дейността на**

**Народно читалище „Просвета – 1862“**

 **гр. Перущица за 2019 година**

**УПРАВЛЕНИЕ НА ЧИТАЛИЩЕ „ПРОСВЕТА - 1862”- гр. ПЕРУЩИЦА**

С Решение №139/13.04.2017г. на Пловдивски Окръжен съд Настоятелството на читалището е в състав:

1. Атанаска Александрова Начева – Председател
2. Христо Митев Начков – Зам. - председател
3. Недка Георгиева Аризанова
4. Мила Благова Иванчева
5. Рангел Стоянов Мрянов
6. Лилка Асенова Чолакова
7. Фиданка Тодорова Стаменова

и Проверителна комисия в състав:

1. Николина Димитрова Лозена– Председател
2. Кръстина Асенова Ставрева
3. Деница Тодорова Тонкова

За периода 01.01.2019г. до 31.12.2019г. НЧ „Просвета – 1862“ е реализирало планираните дейности съгласно предварителния график за планираните дейности за посочения период. Всички изпълнени дейности са в унисон с предвидените такива в Културния календарен план на Община Перущица и Културния календарен план на НЧ „Просвета – 1862“

 Проведени са 6 заседания по въпроси, касаещи читалищната дейност, на които се вземаха конкретни решения, отчитаха се изпълненията на взетите решения, правеше се обсъждане на бюджета и неговото изпълнение. За координиране на дейността си ръководството подържа връзки с други читалища. Читалището е член на Съюза на народните читалища. Ръководството на читалището през отчетния период е участвало на сбирки на регионално ниво по читалищни въпроси.

През периода 01.01.2019г. до 02,09.2019г. изтеклия период към читалището на трудов договор са назначени 4 щатни бройки – организатор културна дейност, които съвместява и длъжността „секретар”, библиотекар, касиер-домакин, който от 02.09.2019г. съвместява и „секретар“и общ работник. За работата на щатния персонал има приет Правилник за вътрешен трудов ред, а за всяка длъжност длъжностна характеристика. Персонала участват активно в организирането на дейността, работят в екип и пазят доброто име на институцията.

Счетоводството на НЧ „Просвета-1862” се води от фирма „Вена”, със счетоводител Атанаска Кипрова, която е на граждански договор.

 **Отчет на Библиотека при НЧ „Просвета – 1862”**

 **гр. Перущица за 2019 година**

**БИБЛИОТЕЧНА ДЕЙНОСТ**

Една от основните дейности на читалището е библиотеката.

Читалищната библиотека е обществен информационно – образователен център за хора от различни възрасти. Разполага с помещения и обща площ от 105 кв.м за свободен достъп до детски отдел, справочен отдел и интерактивно пространство с компютърна техника.

 За отчетния период посещаемостта от деца и възрастни е 186 потребители. Библиотечният фонд е 13662 тома литература. Раздадената литература за 2019 г. – 7382 тома. Закупени са 95 броя художествена литература на стойност –1120,68лв., от които1008лв. са финансирани от МК по проект „Обществените библиотеки- съвременни центрове за четене и информираност” от собствени средства на НЧ „Просвета – 1862” са доплатени 112,07лв. Получени са дарения – 71 броя книги, остойностени на 256.00 лева.

 За нуждите на потребителите се използват 4 компютъра и мултифункционално устройство, което е получено по проект „Глобални библиотеки – България”.

 В интерактивната зала са средно около 4–6 потребителя на ден.

 През отчетния период работата на библиотеката е съчетана с актуалните за годината събития, годишнини и бележити дати. По повод тези събития се направиха витрини, изложби, уроци, кръжоци, спектакли, литературни срещи, беседи и викторини по различни теми, представяне на книги и гостуване на бележити автори.

В работата на библиотеката е отредено особено място на най – малките читатели, за които заедно с преподавателите от ОУ „Петър Бонев”, ДГ „Радост и ДГ „Тракийче” и ПГЛВ „Хр.Ботев” гр. Перущица организирахме срещи с учениците, пред които бяха изнесени беседи на различни теми от учебната програма. Представено беше роботчето „Финч” от библиотекар от Регионална Библиотека „ Ив. Вазов” - гр.Пловдив, пред учениците от ОУ „П.Бонев” и ПГЛВ „Хр.Ботев” за обогатяване на техните интерактивни знания и умения в програмирането.

Системната и последователна грижа за фонда, разрешава тя да е в състояние да обслужва жителите на гр. Перущица.

През годината получихме дарения, за които изказваме благодарност на :

Българска Академия на Науките, изд. Лексикон, Божана Апостолова –изд. Жанет 45, Добри Божилов, Весела Василия, Виолета Стайкова, проф. Ангел Димов, Валя Гроицова, Розмари Де Мео, Нешо Чолаков, Спас Кътев, Кристина Запрянова, Фиданка Стаменова, , Ани Витанова, Йордан Вълчев, Георги Чунчуков, Йорданка Накева.

 Основен проблем на библиотеката до момента и в момента е нейната достъпност и остаряла материална база. В момента библиотеката се намира на вторият етаж в сградата на НЧ „Просвета – 1862”, който не е пригоден за хора в неравностойно положение и затруднява посещенията до нея.

**Развитие на любителското художествено творчество**

 **ОСНОВНИ ЦЕЛИ:**

* Съхранение и популяризиране на българските народни традиции и

обичаи;

* Продължаване и стимулиране на дейността на самодейните

състави, групи, школи, клубове и индивидуални изпълнители;

* Създаване на нови творчески групи и формации.

През изминалата 2019 година в НЧ „Просвета – 1862“ развиваха своята

дейност следните клубове, школи и състави:

1. Литературен клуб
2. Клуб по История, етнология и фолклор „Родолюбие“
3. Школа по актьорско майсторство
4. Юношеска театрална студия
5. Рецитаторски клуб „Поетични рицари“

6. Вокална група „Перистица“

 7. Танцово студио „Самодиви“

 8. Клуб за народни хора

 9. Мажоретен състав

 10. Лятна читалищна занималня

11. Школа по бойни изкуства „ Шинкиокушин”

 12. Школа по пиано

 13. Школа по рисуване „ Леонардо да Винчи”

 14. Школа по Йога

Всички те взимаха активно участие в мероприятията, организирани от читалището и община Перущица.

**Литературен клуб**

**с ръководител Веселина Янкулова**

 Годината премина много активно за Литературния клуб при НЧ „Просвета – 1862”.

 На 13.02.2019г. по повод месеца на виното и любовта, бе организирана литературна вечер с четене на любовна лирика от известни автори. На 25.03.2019г. - отбелязахме 85 годишнината от рождението на Хр. Фотев. Срещите с авторите Добри Божилов, Весела Василия и изд. „Лексикон” се състояха на празника на гр. Перущица - 09.05.2019г. като авторите представиха новите си книги „Задругата” и „Вавилонските мъдреци” и дариха екземпляр от новите си книги на библиотеката.

…….. гости на читалището бяха ученици от ОУ „Васил Петлешков”- гр. Пловдив и бяха поздравени със стихове за П. Бонев от децата участващи в Литературния клуб при читалището

На 30.08.2019г. беше представено творчеството на автора Йото Николов.

 Литературният клуб взе участие в тържествената програма на 06.09 по повод 134г. - Съединението на България и 22.09.-111г. от обявяването Независимостта на България.

 01.10.2019г. читалището отпразнува Международния ден на музиката и поезията, на който децата и възрастните рецитираха стихове.

 22.10.2019г. в библиотеката на читалището младата авторка Виолета Стайкова представи книгата си „ Дъното на Рая”.

 През месец декември по повод седмицата на четенето участници от литературния клуб посетиха първа и четвърта група на ДГ „Радост“, където взеха участие в мероприятието на тема: „ С баба приказка четем”.

 Литературатурния клуб участва активно във всички рецитали, общински и читалищни мероприятия и празници през годината .

**Клуб по История, етнология и фолклор „Родолюбие“**

**с ръководители Креса Злачева и Жана Ангелова**

Въпреки шест годишната си история клубът не изчерпва същността си и не повтаря своите теми. Винаги се откриват и появяват нови факти, документи, и събития свързани с историческото развитие на страната, на града ни и на личности от националния и местен календар.

През изтеклата година, която беше наситена с много и разнообразни проучвания и изнасяни фактологии, в занятията си членовете на клуб „Родолюбие“ се занимаваха и проучваха новите публикувани документи свързани с историята ни на теми като:

 - Факти и събития от историята от и за Балканска война, Втора балканска война и Първа световна война. Интересно за събитията около и в Цариград, и пожара обхванал голямата част от някогашните български имоти в града и околностите му - причини и последствията.

 - Публикациите свързани с документалния материал и същността им - докосваните от ръката на Апостола на свободата Васил Левски писма, дописки, материали, съобщения и тези свързани с идванията му в Перущица.

– Руско турската война 1877 – 1878 г. и появата на християнска и православна България;

* Етнографски, християнски и православни събеседвания – особено внимание

беше обърнато на лятното и зимно слънцестоене, на празниците Трифон зарезан, на Рождество Христово, на Преображение Господне и за Влъчките празници.

* Здравето и храносмилателните проблеми - през средновековието и днес.

По инициатива на клуба бяха проведени бяха родови срещи с потомците на Калофер Спасов и братя Тилеви.

През годината по инициатива на клуба беше проведено честване свързано с рода на Тилеви и ролята им в живота на Перущица и в националния ни календар,

* Посещение на катедралния храм „Света Богородица“ в Пазарджик, там

където е служил доста години и перущенеца оцет Георги хаджи Тилев;

* Посещение на Клисура и Копривщица през дните на техните годишнини

от участието им в събитията през 1876 година. Членовете на клуба взеха участия и в мероприятията им. Сключен бе и договор с кръжока „Златна есен“ в гр. Стражица.

**Школа по актьорско майсторство**

**и клуб „Поетични рицари”**

**с худ. ръководител Лора Нейкова**

Дейността на театралната студиа започва от средата на януари 2019 г., с актьорски етюди, в които децата изучават основи на сценична реч, упражнения за пласиране на сцената, оценка на факт и работа в екип. Децата се запознаха със сюжета на приказката „Броячките на кихавици“ по Джани Родари, по която беше направена драматизация и поставен мизансцен.

Първата сценична изява за годината е по повод паметната вечер посветена на Васил Левски. Децата представиха етюд – „Защо искам да съм като Левски“ и рецитираха стихотворението на Христо Ботев „Обесването на Васил Левски“.

Участваха в тържествената програма по повод националния празник на България – 3 март. със стихове, песни и молитва за България. По повод 22 март – Първа пролет представиха етюд-колаж от авторска проза и стихотворения на Дора Габе посветени на пролетта.

Театралната студиа продължава своята дейност и в лятната читалищна занималня с репетиции по приказката „Житената питка“, която бе представена пред публика в края на месец юли.

На 23.12.2019г.децата от клуб „Поетични рицари”взеха участие в Коледен концерт, организиран от община Перущица.

**Танцово студио „Самодиви” и Клуб за народни хора**

**с ръководител Даниела Минчева**

През изминалата година Танцово студио „Самодиви” и Клуб за народни

хора вземаха активно участие в културните мероприятия, организирани от читалището и общината. Танцово студио „Самодиви“ взе участие в мероприятията по повод - Деня на любителското художествено творчеството и „Баба Марта”, Национален празник на Република България – 3 март; Посрещане на посланика на Северна Корея – Негово Превъзходителство Ча Гон Ил. Участие взеха и в Международния ден на ромите – 08.04., на 15.04. участваха в турнир за купата на Перущица по повод 70г. баскетбол в Перущица Перущица; 11.05 - 11 АРТ фестивал. На 23.05.2019г. танцовото студио взе участие в Шествието с фенери по повод Деня на славянската писменост , българската просвета и култура;

Танцовото студио взе участие и в празника на читалището на 24.05. Взеха участие и във фестивала на Надеждата проведен на 08.06., на 23.06. по повод Еньов ден бе пресъздаден обичая .Децата от ТС „Самодиви участваха и в празничната програма по повод 50 години град Перущица – 30.08; На 6.09. мажоретния състав към танцово студио все участие в тържествената програма по повод 134г. от Съединението на Княжество България с Източна Румелия,

22. 09- 111г. от обявяването на Независимостта на България. 01.11. Празнична програма по повод деня на народните будители. На 23.12. децата от танцовото студио участваха в Коледен концерт.

На 13.04.2019г. Клуб по народни хора взе участие във фестивала „Пролетно

наиграване – Хисарски ритми” – гр. Хисаря. Наградени бяха с грамоти и

плакети за отлично представяне. На 24.05 участваха в програмата по повод празника на читалището. А на 30.08.2019г. по повод „50 години

Перущица град ” достойно представиха читалището на организираната празнична Хоротека.

**Вокална група „Перистица”**

**с ръководител Александър Пунджев**

През изминалата година Вокалната група също реализирa множество участия и представи доста нови песни . Участие взеха в празничната програма по повод „Бабинден“; празничната програма по повод Трифон зарезан,

Деня на самодееца - 01.03.; Вокалната група взе участие и на фестивала на

туристическата песен в гр. Казанлък , откъдето се завърнаха с грамоти за

добро представяне.

През месец април ВГ „Перистица” участваха в програмата по повод празника на читалището – 24.05.; Участие в програмата по повод откриването на 17-ти фестивал „Върховръх – 2019г.“ На 29.08. – вокалната група взе участие в тържествената програма по повод „50 години Перущица град”. 134г.- Съединението на България - 06.09., взеха участие и в Международния ден на музиката и българската поезия - 01.10.

**Школа по йога**

**с ръководител Юлияна Владова**

Школата по йога се развиваше успешно и привлича все повече нови

посетители, което е заявка за положителното й развитие и през настоящата година.

**Школа по бойни изкуства „Шинкиокушин”**

**с ръководител Георги Атанасов**

 За клуба по бойни изкуства „Шинкиокушин“ изминалата 2019 година донесе множество успехи. Децата, които я посещават подхождат изключително сериозно и отговорно към заниманията си и всички те се явиха на годишен изпит за придобиване на по-високи технически степени. Всеки един от трениращите взе своят изпит успешно.

През изминалата година състезателите от клуба участваха в национални и международни първенства и турнири, от които спечелиха:

2- златни медала /първи места/

5- сребърни медала /втори места/

3- бронзови медала /трето място/

2 купи за най- техничен състезател

 През 2019г. школата по бойни изкуства „Шинкиокушин“ във връзка с измененията на закона за младежта и спорта бе преименуван на Спортен клуб „РЕСПЕКТ”.

 **Школа по изобразително изкуство „Леонардо да Винчи”**

 **с ръководител Юлияна Владова**

През 2019г. бе открита школа по изобразително изкуство. Интересът беше изключително голям и децата с радост и желание я посещаваха. По повод

„ Международния ден на театъра” - 27.03. децата представиха изложба на тема: „Театрални маски”. Участваха и в изложба „Моя роден град” организирана по повод празника на града на 10.05., също така взеха участие и в изложбата „Наследници”, която бе организирана на 30.08. повод 50 години Перущица град.

 Школата продължава успешно да се развива и участва във всички читалищни и общински изложби и мероприятия.

**Школа по пиано**

**с ръководител Александра Гаджева**

През изминалата 2019г. в НЧ „Просвета – 1862” гр. Перущица се откри и школа по пиано. Чрез музиката децата развиват своя творчески потенциал. Уроците по пиано включват : правилна постановка, нотна грамотност, развиване на слуха и чувството за ритъм, темпо и динамика. Всички занимания се повеждат в индивидуална форма.

**Лятна читалищна занималня**

През м. юли 2019г. благодарение на екипа на читалището отново успешно работеше и лятната читалищна занималня, която привлича все повече деца, които и през ваканцията са жадни за знания. А изработените от тях с много любов, старание и труд картички, сувенири и подаръци радват близки и приятели.

**Индивидуални изпълнители**

 Във всички читалищни и общински мероприятия през годината участваха и индивидуалните изпълнители: Габриела Мишева, Никол Ракова, Никол Петковска, Рангел Мрянов и Гинка Косева, които достойно представиха дейността си в НЧ„Просвета – 1862”.

 **ГОСТУВАЩИ ТЕАТРИ ПРЕЗ 2019г.**

 На наша сцена през 2019 годината гостуваха: Самодеен театрален състав при НЧ „Пробуда” гр. Кричим с постановката „Зелена шумка” на 01.04.2019г.; Хасковски драматичен театър със постановките: „Секс комедия в лятна нощ” на 16.04.2019г. и „ Свалячи” на 01.05.2019г.; Сливенски драматичен театър с постановките: „ Особености на руската любов” 16.09.2019г. и „ Непоправимо” на 14.10.2019г.; Габровски драматичен театър с постановката „Чишити” на 06.11.2019г.

 **Проекти**

„Провеждане на комуникационни инициативи за представяне на културното многообразие на ЕЕС, насърчаване на толерантността, превенция на езика на омразата, в т.ч. и за отбелязване на приноса на РБ в спасяването на Евреите в Холакоста”. Програмата е по проект на областна администрация Пловдив в изпълнение на работна програма по комуникационната стратегия за 2019г. Събитието се състоя под формата на лекция на тема : „Културно многообразие, толерантност и преодоляване на културните граници”, като целевата група бяха ученици от осми до дванадесети клас от ОУ „Петър Бонев“. и ПГЛВ „ Хр. Ботев” – гр. Перущица. По време на лекцията беше излъчен и филм на същата тема.

 През 2019г. Библиотеката при НЧ „Просвета – 1862” участва в проект на Министерството на културата „Обществените библиотеки – съвременни центрове за четене и информираност” 2019, и бе одобрена и осъществи проекта на стойност 1 200лв.

**Партньорство, спонсорство, дарителство**

Читалище „Просвета“ е в отлично сътрудничеството с Община Перущица, Исторически музей, Даново училище, Детска градина „Радост”, Детска градина „Тракийче”, ПГЛВ „Хр. Ботев”, ОУ „П. Бонев” и църквите в града ни.

Спомоществуватели и дарители –„ЕТ „Асен Долев – Комерсиал”, Благовеста Мишева, ЕТ „Елбо” – Елена и Борис Кръстенови, Димитър и Радка Маршавелски, Мария Кръстилова и членовете на читалищното настоятелство, които оказват подкрепа за развитието на културната дейност в читалището.

 **Материалната база на НЧ „Просвета – 1862” гр. Перущица.**

Сградата, в която се помещава НЧ „Просвета – 1862” се намира на пл. „ 27 Априлий” .

С решение на Общински съвет гр. Перущица е предоставена само част от тази сграда за стопанисване от НЧ „Просвета – 1862”.

**Необходими спешни ремонтни дейности:**

1. Електрическа инсталация.

Налага се спешна подмяна на електрическата инсталация, която е изключително остаряла и от там произтичат основните затруднения за осъществяването на всякакъв вид дейност на читалището.

1. Подземие.

Подземието се наводнява при всеки дъжд, поради множество проблеми във външната част на сградата и това води до пропадане на основите на сградата.

1. Сцена и театрален салон.

 Театралният салон се нуждае от спешен ремонт, тъй като на места липсва подова настилка, има доста счупени седалки, чигите са много стари и са потенциална опасност за хората, които са на сцената.

Наше задължение е да поддържаме искрата запалена преди години от основателите, нека пазим миналото и традициите, да живеем с настоящето и да мислим за бъдещето на нашето читалище.

**Докладът е обсъден и приет с Протокол № 3../ …20.06.2020г. на заседание**

**на Настоятелството.**

**Атанаска Начева**

**/** *Председател на НЧ „Просвета - 1862” гр. Перущица/*

**ПЛАН ЗА ДЕЙНОСТТА НА НЧ "ПРОСВЕТА - 1862"**

**ГР. ПЕРУЩИЦА ЗА 2020г.**

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатор/и****съорганизатор/и** | **ЗА Контакти** |
| 21. 01. 2020 г. | ЗАЛА ЧИТАЛИЩЕ | БАБИНДЕН | Община ПерущицаНЧ „Просвета - 1862" | 0886339240 |
| 19.02.2020г. | Даново училище | Паметна вечер 147г. От гибелта на В. Левски | НЧ „Просвета - 1862"Клуб „Родолюбие” | 0886339240 |
|  01. 03. 2020 г.  | ЗАЛА ЧИТАЛИЩЕ | Ден на любителското художествено творчество и Баба Марта |   НЧ „Просвета - 1862" | 0886339240 |
|  27. 03. 2020 г. | ЗАЛА ЧИТАЛИЩЕ | МЕЖДУНАРОДЕН ДЕН НА ТЕАТЪРА | НЧ „Просвета - 1862" | 0886339240 |
|   23. 04. 2020 г. | ЗАЛА ЧИТАЛИЩЕ | Паметна вечер 180г. от рождението на Кочо Честименски | НЧ „Просвета - 1862"Клуб „Родолюбие” | 0886339240 |
| Месец Април | Централен площад |  Великденски базар | Община ПерущицаНЧ „Просвета - 1862" | 0886339240 |
|   Месец май  | Централен площад | Арт фестивал |  Община ПерущицаНЧ „Просвета - 1862" | 0886339240 |
| Месец май | ЗАЛА ЧИТАЛИЩЕ | Паметна вечер по повод 160г. от рождението на Сп.Гълъбов | НЧ „Просвета - 1862"Клуб „Родолюбие” | 0886339240 |
| 24 май 2020г. | ЗАЛА ЧИТАЛИЩЕ | Празник на Читалището | НЧ „Просвета - 1862" | 0886339240 |
|  01. 06. 2020 г. | Централен площад | МЕЖДУНАРОДЕН ДЕН НА ДЕТЕТО |  Община ПерущицаНЧ „Просвета - 1862" | 0886339240 |
| Месец юни | ЗАЛА ЧИТАЛИЩЕ | Премиера на детска пиеса | НЧ „Просвета - 1862" | 0886339240 |
| Месец юни | ЗАЛА ЧИТАЛИЩЕ | Изложба на детска рисунка | НЧ „Просвета - 1862" | 0886339240 |
| 02. 07 2020 г./ 31. 07. 2020 г. | ЗАЛА ЧИТАЛИЩЕ | ЛЯТНА ЧИТАЛИЩНА ЗАНИМАЛНЯ | НЧ „Просвета - 1862" | 0886339240 |
|  30. 09. 2020 г. | ЗАЛА ЧИТАЛИЩЕ | Адв.Стоян Бояджиев – Паметна вечер по повод 140г.от рождението | НЧ „Просвета - 1862"Клуб „Родолюбие” | 0886339240 |
|  01. 10. 2020 г.  | ЗАЛА ЧИТАЛИЩЕ | ОТКРИВАНЕ НА ТВОРЧЕСКИ СЕЗОН2020 г. - 2021г. и МЕЖДУНАРОДЕН ДЕН НА МУЗИКАТА И ПОЕЗИЯТА | НЧ „Просвета - 1862" | 0886339240 |
| 01. 11. 2020 г. | ЗАЛА ЧИТАЛИЩЕ | Паметна вечер по повод 220г.от рождението на Хаджи Танко | НЧ „Просвета - 1862"Клуб „Родолюбие” | 0886339240 |
| 21.11.2020 | ЗАЛА ЧИТАЛИЩЕ | Ден на Християнското семейство | Община ПерущицаНЧ „Просвета - 1862" | 0886339240 |
| 10. 12. 2020 г. | ЗАЛА ЧИТАЛИЩЕ | КОЛЕДЕН БАЗАР | НЧ „Просвета - 1862" | 0886339240 |

 Планът за дейността на НЧ „Просвета – 1862” - гр.Перущица може да бъде допълван или променян в зависимост от необходимостта за провеждане на значими събития.

През цялата година читалището е домакин на гостуващи театри, организирани празници, тържества, юбилеи, годишнини и др. на община, детски градини, училища, фирми и организации.

**Изготвил:**

 **Д. Пенова ……………….**

**/** *ВрИд Секретар на НЧ „Просвета – 1862” гр.Перущица/*

 **Ат. Начева …………..**

**/** *Председател на НЧ „Просвета - 1862” гр. Перущица/*